b'\n_START_ARTICLE_\nAlpemurmeldyr\n_START_SECTION_\nBeskrivelse\n_START_PARAGRAPH_\nEt fuldvoksent alpemurmeldyr har, n\xc3\xa5r det st\xc3\xa5r p\xc3\xa5 fire ben, en skulderh\xc3\xb8jde p\xc3\xa5 18 cm. Det er mellem 42 og 54 cm i l\xc3\xa6ngden, fraregnet en 13-16 cm lang hale. Dyret vejer betydeligt mindre om for\xc3\xa5ret efter dvalen med en v\xc3\xa6gt p\xc3\xa5 2,8-3,3 kg end om efter\xc3\xa5ret, hvor de kan veje 5,5-8 kg. Der er tale om en af de st\xc3\xb8rste egern-arter (den nordamerikanske art Marmota caligata kan i nogle tilf\xc3\xa6lde blive tungere). Alpemurmeldyrets pels har en blanding af en lys, en r\xc3\xb8dlig og en m\xc3\xb8rkegr\xc3\xa5 farve. Det har kl\xc3\xb8er p\xc3\xa5 de fleste af sine fingre, men negle p\xc3\xa5 tommelfingrene.'